Τετάρτη, 15 Μαρτίου 2017

Ομιλία κ. Δημήτρη Χριστοδουλιά στην εκδήλωση: 40 χρόνια ΔΥΝΑΜΙΣ Ασφαλιστική

Αγαπητοί φίλοι και συνεργάτες της ΔΥΝΑΜΙΣ

Σας καλωσορίζω στη εκδήλωση που διοργανώσαμε για να βρεθούμε μαζί, όλοι εμείς, που ο καθένας από τη θέση του, συμβάλλει στην πορεία της ΔΥΝΑΜΙΣ όλα τα χρόνια της λειτουργίας της.

Σήμερα, γιορτάζουμε 40 χρόνια παρουσίας της εταιρείας μας στην ελληνική ασφαλιστική αγορά. Αποδεικνύουμε όμως και την πίστη μας σε ένα φωτεινό και δυναμικό μέλλον, που θα συνεχίσουμε μαζί.

Αποδίδουμε τιμή στους ανθρώπους που συντέλεσαν στη δυναμική εξέλιξη της εταιρίας μας και φυσικά σε όλους όσους την πιστεύουν, την στηρίζουν και διαδίδουν το όραμα της για πολιτισμό.

Μαζί μας βρίσκονται σήμερα, αρκετά από τα ιστορικά στελέχη της εταιρίας, των οποίων το έργο αναγνωρίζουμε και τιμούμε.

Η ΔΥΝΑΜΙΣ ΑΣΦΑΛΙΣΤΙΚΗ, η εταιρεία μας, ακολούθησε σε όλη της την ιστορική εξέλιξη μέσα στις δεκαετίες, μια διαδρομή με μοναδικά διακριτά και, θεωρώ, αξιοσημείωτα στοιχεία που βασίζονται στην ηθική και στις αξίες που πρέπει να υπηρετούν το κοινωνικό σύνολο.

 Η κληρονομιά είναι μεγάλη και βασίζεται σε αυτά που εμείς αποκαλούμε «ΠΟΛΙΤΙΣΜΟ ΣΤΗΝ ΑΣΦΑΛΙΣΗ».

Εμείς στη ΔΥΝΑΜΙΣ ΑΣΦΑΛΙΣΤΙΚΗ, αναγνωρίζουμε την αξία της αριστείας και εκεί πάντα στοχεύουμε!

Δημιουργήσαμε «σχολή» συμπεριφοράς και αποτελούμε παράδειγμα, για την απαρέγκλιτη τήρηση των αρχών που διέπουν την ασφάλιση.

Δραστηριοποιηθήκαμε και διαφοροποιηθήκαμε ώστε να παρέχουμε σωστή κάλυψη, με ευαισθησία και πίστη προς όλους τους πελάτες και συνεργάτες μας.

Διαχειριζόμαστε τα κεφάλαια με τον πιο επαγγελματικό τρόπο δημιουργώντας το Global Allocation σε συνεργασία με την Alpha Βank.

Διακρινόμαστε για τη συνέπεια, τη σταθερότητα και την επιμονή στις αξίες. Ξεχωρίζουμε, δεν είμαστε όλοι ίδιοι.

& Τέλος Δεσμευόμαστε να συνεχίσουμε τον δρόμο της συνέπειας.

Το γνωρίζετε πως υπερασπιζόμαστε με πάθος όλα αυτά που εμείς ονομάζουμε αριστεία και αρχές, αυτά που μας κάνουν υπερήφανους και επιβεβαιώνουν ότι η ΔΥΝΑΜΙΣ προάγει τον πολιτισμό στην ασφάλιση.

Σήμερα είμαστε όλοι εδώ, παλαιοί και νέοι συνεργάτες.

Και είναι, η ΩΡΑ ΤΗΣ ΔΥΝΑΜΙΣ.

Είναι πράγματι η ώρα που η ΔΥΝΑΜΙΣ θα αποκαλύψει τις δυνάμεις που συσσωρεύει όλα αυτά τα χρόνια, που δεν ακολουθεί τις ροές των πτωχευτικών ασφαλίστρων, που δεν υποτιμολογεί, που δεν υιοθετεί επικίνδυνες πρακτικές.

Αντίθετα, προσφέρει άρτιες καλύψεις, ανταποκρίνεται άμεσα στις ανάγκες των ασφαλισμένων, παρέχει ολοκληρωμένες υπηρεσίες, στηρίζει και στηρίζεται στους συνεργάτες της.

Στη ΔΥΝΑΜΙΣ έχουμε άμεση σχέση με πελάτες και συνεργάτες και σε αυτή τη βάση της «αμεσότητας» εργαζόμαστε σκληρά για να υπηρετήσουμε την ιδιωτική ασφάλιση με σεβασμό.

Όλα αυτά τα χρόνια ακολουθούμε την ΠΡΟΣΩΠΟΚΕΝΤΡΙΚΉ ανάπτυξη και έτσι θα συνεχίσουμε όλοι μαζί, με τις ίδιες αξίες και ιδανικά.

Οι κινήσεις μας είναι μελετημένες και πειθαρχημένες ώστε να προστατεύουν τους συνεργάτες και τους ασφαλισμένους μας.

Το 2017, η ΔΥΝΑΜΙΣ εισέρχεται σε ένα νέο περιβάλλον χωρίς, το τονίζω, να παρεκκλίνει από τις ΑΡΧΕΣ της.

Οι συνθήκες της αγοράς έχουν αλλάξει.

Έτσι και εμείς θα πορευτούμε ανάλογα. Είμαστε πλήρως εναρμονισμένοι με το Solvency II και θωρακισμένοι όσον αφορά στα κεφάλαια μας, έχουμε τεχνογνωσία και επενδύουμε στον άνθρωπο. Ενδεικτικά αναφέρω τους δείκτες SCR 150 & MCR 400.

Πιστεύουμε στους νέους, μοιραζόμαστε την εμπειρία μας μαζί τους γιατί οι νέοι άνθρωποι είναι το μέλλον μας! Με νέες και φρέσκες ιδέες συνεχίζουμε!

H ΔΥΝΑΜΙΣ κατέχει στον ασφαλιστικό κλάδο τη δική της ιδιαίτερη θέση, θέση ανάλογη της ξεχωριστής της πορείας.

Αφού πρώτα σας ευχαριστήσω, σας καλώ όλους να μετέχετε στην συνέχεια της νέας, παρά τα 40 της χρόνια, ΔΥΝΑΜΙΣ ΑΣΦΑΛΙΣΤΙΚΗΣ.

Θα στηριχθούμε στο φερέγγυο παρελθόν μας, θα επιμείνουμε με πάθος στις αξίες μας.

Θα ενισχύσουμε την προσπάθειά μας για να εδραιώσουμε τον πολιτισμό στην ασφάλιση.

Αυτά τα χαρακτηριστικά σηματοδοτούν το μέλλον μας.

Σας ευχαριστώ θερμά όλους